খাসিয়াদের সাথে আলাপ করে জানা গেছে সিলেটের উৎকৃষ্টমানের খাসিয়া পান চাহিদার তুলনায় ফলন দিন দিন হ্রাস পাচ্ছে। এর অন্যতম কারন হলো শুষ্ক মৌসুমে প্রলম্বিত খরা ও অনাবৃষ্টি। তাছাড়া সেচ প্রদানের অপ্রতুলতাও অন্যতম কারন। এরপরও সিলেটের খাসিয়া পান যুক্তরাজ্যসহ প্রবাসী অধ্যুষিত বিভিন্ন দেশে রপ্তানি করে প্রচুর বৈদেশিক মুদ্রা আয় হচ্ছে। সরকারের পৃষ্টপোষকতা পেলে সিলেটের খাসিয়া পান সারা দেশের চাহিদা মিটিয়ে  বিদেশে রপ্তানী করে আরও অধিক পরিমান বৈদেশিক মুদ্রা অর্জন সম্ভব।